**Proces - verbal**

**al ședinței extraordinare a Consiliului Județean Vrancea**

**din data de 12 septembrie 2023**

În data de 12 septembrie 2023, la sediul Consiliului Județean Vrancea din Focșani, b-dul Dimitrie Cantemir nr. 1, a avut loc ședința extraordinară a Consiliului Județean Vrancea convocată prin Dispoziția președintelui consiliului județean nr. 696 din 8 septembrie 2023.

Cu îndeplinirea procedurilor legale în materie, lucrările ședinței au fost conduse de președintele Consiliului Județean Vrancea, domnul Cătălin Toma, care a precizat că ședința se desfășoară prin platforma online de videoconferință/teleconferință Zoom, caracterul public al acesteia fiind asigurat prin publicarea pe site a minutei, imediat dupa ședință, și prin transmiterea dezbaterilor online.

Cvorumul necesar pentru ca ședința să fie legal constituită a fost întrunit, prezenți fiind 31 de aleși județeni din care - 30 de consilieri județeni din 31 de consilieri județeni în funcție, plus președintele consiliului județean. Absent a fost domnul vicepreședinte Marian Oprișan.

**Președintele Consiliului Județean Vrancea, domnul Cătălin Toma,** în conformitate cu prevederile legale, a dat cuvântul secretarului general al județului pentru a supune spre aprobare procesul-verbal al ședinței ordinare din data de 17 august 2023.

**Fiind supus votului, procesul - verbal a fost aprobat cu unanimitate de voturi .**

**Președintele Consiliului Județean Vrancea** a precizat că depunerea spre finanțare a proiectului „Modernizare infrastructură rutieră de drum județean 204E dintre localitățile Mirceștii Noi-Ciușlea-Străjescu-Doaga-DN24” se face după o anumită procedură stabilită de finanțator, astfel că documentațiile tehnico-economice trebuie să fie declarate documentații tehnico-economice conforme.

Prin urmare, s-a trecut la prezentarea ordinii de zi a ședinței pe care a fost înscris proiectul de hotărâre privind “Actualizarea documentațiilor tehnico-economice la faza: Expertize tehnice poduri, Documentație de avizare a lucrărilor de intervenții (D.A.L.I.) și a indicatorilor tehnico-economici pentru obiectivul de investiție ,,Modernizare infrastructură rutieră de drum județean 204E dintre localitățile Mirceștii Noi-Ciușlea-Străjescu-Doaga-DN24 ” .

**Fiind supusă votului plenului consiliului județean, ordinea de zi a fost aprobată în unanimitate. (31 de voturi ”pentru”)**

Președintele consiliului județean a menționat că au fost îndeplinite toate procedurile impuse de Codul Administrativ, proiectul de hotărâre înscris pe ordinea de zi fiind însoțit de raportul compartimentului de specialitate și de avizul comisiei de specialitate, care au fost transmise prin posta electronică. Totodată, a reamintit consilierilor județeni că, în situația în care se află în conflict de interese, aceștia au obligaţia să nu participe la adoptarea proiectului de hotărâre în cauză și să anunţe acest fapt la începutul şedinţei pentru a se consemna în procesul-verbal.

Ulterior, s-a trecut la dezbaterea proiectului de hotărâre privind “Actualizarea documentațiilor tehnico-economice la faza: Expertize tehnice poduri, Documentație de avizare a lucrărilor de intervenții (D.A.L.I.) și a indicatorilor tehnico-economici pentru obiectivul de investiție ,,Modernizare infrastructură rutieră de drum județean 204E dintre localitățile Mirceștii Noi-Ciușlea-Străjescu-Doaga-DN24 ” .

**Fiind supus votului, proiectul de hotărâre a fost adoptat cu unanimitate (31 voturi ” pentru ” ).**

Epuizându-se dezbaterea proiectului de hotărâre înscris pe ordinea de zi, președintele consiliului județean a declarat închise lucrările ședinței extraordinare a Consiliului Județean Vrancea din 12 septembrie 2023.

 **Președintele**

**Consiliului Județean Vrancea**

**Cătălin TOMA**

 **Secretar general al județului**

 **Raluca Dan**